
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  38
din 14 martie 2017
         pentru însușirea și aprobarea documentației privind ”Actualizarea Documentației de Avizare a 
           Lucrărilor de Intervenție (DALI) pentru Sala Mihai Eminescu” (restaurare, consolidare, punere în valoare)
Consiliul Local al Municipiului Sighişoara, întrunit în şedinţă extraordinară,

Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 6.287 din 09.03.2017, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile  art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare; 

Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, precum şi prevederile H.G. nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de intervenţii; 
Având în vedere Procesul-verbal cu nr. 5.155 din 28.02.2017 al Comisiei Tehnico-economice, prin care s-a analizat şi s-a avizat favorabil documentaţia privind ”Actualizarea Documentației de Avizare a Lucrărilor de Intervenție (DALI) pentru Sala Mihai Eminescu” (restaurare, consolidare, punere în valoare);

Văzând Raportul de specialitate al Compartimentului Urbanism, Disciplina în Construcții, Patrimoniu UNESCO, înregistrat cu nr. 6.286 din 09.03.2017, prin care se propune însușirea și aprobarea documentației privind ”Actualizarea Documentației de Avizare a Lucrărilor de Intervenție (DALI) pentru Sala Mihai Eminescu” (restaurare, consolidare, punere în valoare), îndeplinindu-se prevederile legale în acest sens;

Având în vedere avizele favorabile ale comisiilor de buget, urbanism, comerţ şi socială;


În baza prevederilor art. 36 alin. (2) lit. „b” şi alin. (4) lit. „d”, art. 45 alin. (2) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

HOTĂRĂȘTE

Art. 1. Se însușește și se aprobă documentația privind ”Actualizarea Documentației de Avizare a Lucrărilor de Intervenție (DALI) pentru Sala Mihai Eminescu” (restaurare, consolidare, punere în valoare), având valoarea totală a investiției de 9.214.672,80 lei fără T.V.A., respectiv de 10.958.828,20 lei cu T.V.A., din care C+M 6.961.486,90 lei fără T.V.A., respectiv de 8.284.169,40 lei cu T.V.A.
Art. 2. Cu ducerea la îndeplinire a prevederilor prezentei hotărâri se încredințează  Primarul Municipiului Sighișoara, Direcția Economică - Biroul Buget, Contabilitate, Salarizare, Serviciul Tehnic, Investiţii - Urmărire Contracte, Monitorizare Servicii de Utilităţii Publice, Compartimentul Urbanism, Disciplina în Construcții, Patrimoniu UNESCO – Direcția Generală Arhitect Șef și Biroul Achiziții, Accesare Fonduri Europene, Management Proiecte din cadrul Municipiului Sighișoara.

Art. 3. Prin grija Secretarului Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicare pe pagina de internet la adresa www.sighisoara.org
                     PREŞEDINTE DE ŞEDINŢĂ,

  

            Gavrilă Ionel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Biroul Buget, Contabilitate, Salarizare - Direcţia Economică;
  2 ex. Serviciul Tehnic, Investiţii - Urmărire contracte, Monitorizare Servicii de Utilităţi Publice;
  2 ex. Compartimentul Urbanism, Disciplina în Construcții, Patrimoniu UNESCO – Direcția Generală Arhitect Șef;

  1 ex. Biroul Achiziții, Accesare Fonduri Europene, Management Proiecte.
12 ex. 
B.A.
